ฉีดยาคุมแบบ 3 เดือนมาครบ 1 ปี ประจำเดือนไม่มาเลยค่ะ จึงเลิกฉีดยาคุมครบ 1 ปี ประจำเดือนก็ยังไม่มาค่ะ ไปพบ ให้ยาปรับฮอร์โมนส์มากิน 2 อาทิตย์ ก็ยังไม่มาค่ะ จนนัดอีกครั้งให้ยาคุมกำเนิดมาทานเป็นมาวีลอน21 ไม่ยิ่งทำให้ไม่มีประจำเดือนหรอคะ กลัวค่ะ
สวัสดีค่ะ การฉีดยาคุมอาจมีผลข้างเคียงเรื่องประจำเดือนไม่มาหรือเลือดออกกระปริดกระปรอยได้ และหลังหยุดยาคุมแบบฉีด ในผู้ป่วยบางรายอาจมีประจำเดือนที่ยังมาไม่สม่ำเสมอหรือไม่มาได้เป็นปีในกรณีนี้อาจจะมีประจำเดือนไม่มานานเกินไป แพทย์จึงให้รับประทานยาคุมกำเนิดแบบแผงรายเดือน ซึ่งมีปริมาณฮอร์โมนที่เลียนแบบในร่างกาย ช่วยปรับให้ประจำเดือนมาสม่ำเสมอขึ้นได้ โดยยาคุมแบบรับประทานจะมีตัวยาและปริมาณยาที่ไม่เหมือนยาคุมแบบฉีดค่ะ แนะนำให้รักษาตามที่แพทย์เห็นสมควรและกลับไปติดตามอาการตามนัด